Dit is besonder verblydend om te kan berig dat ons baie gunstige kommentaar oor die vorige uitgawe van Gister en Vandag ontvang het. Dit is vir ons inderdaad 'n riem onder die hart. Daarmee voel ons ons bereik ons basies oogmerk, naamlik om op die voorpunt te wees sover dit navorsing aangaande die onderrig van geskiedenis betref. In dieselfde asem wil ons die onderskeie outeurs bedank vir hul bydraes. Sonder hul moeite en ywer is prestasie nie moontlik nie.